Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: az 50/1998. (III. 27.) Korm. rendelethez
Paragraph Index: 416

11. A távközlés felkészítési tevékenységei ellenőrzésének, gyakoroltatásának rendjét a honvédelmi miniszter és a közlekedési, hírközlési és vízügyi miniszter a belügyminiszterrel együttműködve alakítja ki. Ennek során különös gondot kell fordítani: — az előkészített összeköttetések, „M” zártcélú hálózatok terveinek, aktivizálásának, műszaki előkészítésének, — a hálózatirányítási rendszer speciális feladatai végrehajtásának, — a helyreállítási tervek, eszközök, szervezetek alkalmazhatóságának, — a hideg kapacitások működőképességének, — a távközlés átállítási rendszerének, — a légvédelmi, a vegyi és sugárfigyelő jelző- és riasztási rendszer működőképességének, — a műsorszóró hálózaton előkészített lakossági légi riasztó, illetve tájékoztató rendszer működésének ellenőrzésére (gyakoroltatására). A költségeket a gazdaságmozgósítás általános kiadásai között kell tervezni.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes